Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi sähköisen viestinnän verkkoja ja palveluja koskevista valtuutuksista komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2002/0074 lopull. - COD 2000/0188 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähköisen viestinnän verkkoja ja palveluja koskevista valtuutuksista KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2000/0188 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähköisen viestinnän verkkoja ja palveluja koskevista valtuutuksista KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio esittää seuraavassa lausuntonsa parlamentin ehdottamista 4 tarkistuksesta. 2. Taustaa Komissio teki ehdotuksen viiden direktiivin kokonaisuudeksi, jonka on tarkoitus muodostaa sähköisen viestinnän uusi sääntelyjärjestelmä. Kokonaisuuteen kuuluu myös direktiivi sähköisen viestinnän verkkoja ja palveluja koskevista valtuutuksista (ns. valtuutusdirektiivi). Ehdotuksen perustana olivat Eurooppa-neuvoston Lissabonissa 23.-24. maaliskuuta 2000 pitämän erityiskokouksen päätelmät ja tiedonanto vuoden 1999 viestintäalan uudelleentarkasteluun liittyneen julkisen kuulemisen tuloksista ja uutta sääntelyjärjestelmää koskevista suuntaviivoista (KOM(2000) 239 lopullinen). Euroopan parlamentti antoi lausuntonsa ensimmäisessä käsittelyssä 1. maaliskuuta 2001. Neuvosto vahvisti yhteisen kannan 17. syyskuuta 2001. Komissio hyväksyi neuvoston yhteisen kannan. Euroopan parlamentin ehdottamat tarkistukset ovat osa sovitteluratkaisua, joka kattaa neljään direktiiviin (joihin tämäkin direktiivi lukeutuu) ja yhteen taajuusasioita koskevaan päätökseen tehtävät muutokset, jotka neuvoston puheenjohtajamaa esitti parlamentille yhtenä kokonaisuutena. Kokonaisuus hyväksyttiin kaikilta osin Euroopan parlamentin täysistunnossa 12. joulukuuta 2001. Koska neuvosto hyväksyy ehdotetut muutokset, sovittelumenettelyä ei tarvita. Neuvoston on tarkoitus hyväksyä tekstit vuoden 2002 alkupuolella oikeudellisten tarkastajien tekemän tarkastuksen jälkeen. 3. Ehdotuksen tarkoitus Ehdotetulla direktiivillä pyritään yksinkertaistamaan ja yhdenmukaistamaan nykyisiä kansallisia järjestelmiä, joiden mukaisesti myönnetään valtuutuksia sähköisen viestinnän palvelujen ja verkkojen tarjontaan. Ehdotettua yleisvaltuutusjärjestelmää sovellettaisiin kaikkiin tällaisiin palveluihin ja verkkoihin riippumatta niiden teknisistä ominaispiirteistä. Lisäksi sillä rajoitettaisiin markkinoille tulon hallinnolliset esteet mahdollisimman pieniksi. 4. Komission lausunto Euroopan parlamentin tekemistä tarkistuksista Parlamentti ehdotti 12. joulukuuta 2001 valtuutusdirektiiviin 4 tarkistusta. Komissio voi hyväksyä ne kaikki kokonaan. Tarkistus 10 - Johdanto-osan 32 kappale Tekstiin on lisätty maininta radiotaajuuksien käyttöoikeudesta perittävien kertamaksujen maksujärjestelyistä. Lisäksi mainitaan, että komissio voi julkaista vertailutietoja radiotaajuuksien ja numeroiden käyttöoikeuksien sekä laitteistojen asennusoikeuksien myöntämiskäytännöistä. Tarkistus 11 (14 artiklan 2 a kohta) Euroopan parlamentti on lisännyt uuden kohdan, jossa rajoitetaan mahdollisuuksia rajata tai peruuttaa laitteistojen asennusoikeuksia ja viitataan mahdollisiin korvauksiin tällaisissa tapauksissa. Tarkistus 6 (15 artiklan 2 kohta) Tiedonsaantia helpottavan ja asennusoikeuksiin liittyviä kysymyksiä koskevan yhteenvedon laatimista koskevaa 15 artiklaa on tarkennettu. Tarkistus 7 (17 artiklan 2 kohta) Ylimääräistä siirtymäaikaa tapauksissa, joissa uusi valtuutusjärjestelmä heikentäisi oikeuksia tai lisäisi velvoitteita, on lyhennetty 12 kuukaudesta 9 kuukauteen. 5. Päätelmät Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.